recursal/SuperWikiNEXT-32B huggingface dataset:
**António Carvalho de Silva Porto**, nado o 11 de novembro de 1850 e finado o 1 de xuño de 1893, foi un pintor naturalista portugués.

Traxectoria
-----------

Nado no Porto, estudou alí con João António Correia e Tadeu de Almeida Furtado, para logo continuar os seus estudos en París e Roma.

Estando en París expuxo a súa obra no Salón e na Exposición Universal de 1878. En París, estudou co seu amigo João Marques de Oliveira, onde foron alumnos de Adolphe Yvon e Alexandre Cabanel. Fixéronse seguidores da escola naturalista de Barbizon e trouxeron a nova escola de pintura a Portugal, cando regresaron en 1879.

Silva Porto converteuse nun dos pintores naturalistas máis aclamados da súa xeración, mostrando a herdanza de Jean-Baptiste-Camille Corot e Charles-François Daubigny. Ás veces pódense atopar efectos do impresionismo nas súas pinturas.

Morreu aos corenta e tres anos, en 1893, en Lisboa. A súa obra está representada no Museo do Chiado, en Lisboa, e no Museo Nacional Soares dos Reis, no Porto.

Galería
-------

* Ir ao mercado, 1886*Ir ao mercado*, 1886
* Un lugar tranquilo na praia*Un lugar tranquilo na praia*
* No Pozo, óleo sobre papel*No Pozo*, óleo sobre papel

Notas
-----

1. ↑  "António da Silva Porto - 19 obras de arte - pintura". *www.wikiart.org*. Consultado o 2022-08-17.

Véxase tamén
------------

### Ligazóns externas

* *Seis séculos de Pintura Portuguesa*, catalogo da Universidade de Coimbra

|  |  |
| --- | --- |
| Control de autoridades | 
* Wd: Q610761
* WorldCat
* VIAF: 30362417
* DeutscheBio: 120253968
* Europeana: ID
* FAST: 346050
* GND: 120253968
* ISNI: 0000 0000 6676 2447
* LCCN: n94096477
* OL: OL629471A
* PTBNP: 234795
* ULAN: 500082086

 |
**Clyde Lovellette**, nado o 7 de setembro de 1929 en Petersburg (estado de Indiana) e finado o 9 de marzo de 2016 en North Manchester (Indiana, foi un xogador de baloncesto estadounidense que xogou durante dez tempadas na NBA. Foi o primeiro xogador da historia en formar parte de equipos gañadores da NCAA, NBA e Xogos Olímpicos.

Traxectoria
-----------

### Universidade

Xogou durante 4 tempadas cos *Jayhawks* da Universidade de Kansas. Na súa última tempada foi o máximo anotador da NCAA, con 28,4 puntos por partido, levando ao seu equipo ao título de campión. É o único xogador da historia en ser o máximo anotador da competición gañando o título ese mesmo ano. Foi nomeado Mellor Xogador do Torneo da NCAA. En toda a súa carreira universitaria tivo unha media de 24,5 puntos e 10,2 rebotes por partido.

Ao finalizar a tempada foi incluído na selección de baloncesto de Estados Unidos que participaría nos Xogos Olímpicos de Helsinqui, gañando a medalla de ouro.

### Profesional

Foi elixido na primeira rolda do Draft da NBA de 1952 por Minneapolis Lakers, na novena posición, onde xogou durante catro tempadas, gañándose o posto de titular na tempada 1953-54, na que gañou o seu primeiro anel de campión. Foi traspasado a Cincinnati Royals, onde só xogou unha tempada, recalando posteriormente en St. Louis Hawks, onde permaneceu durante outras catro tempadas a un excelente nivel. Xa con 33 anos fichou polos Boston Celtics, onde tivo un papel secundario dando minutos de respiro aos pivotes titulares, e onde gañou o campionato nas dúas tempadas que permaneceu antes de retirarse en 1964.

Foi un dos primeiros xogadores que empregaron o tiro a unha man, ampliando o seu repertorio ofensivo, e que lle permitía xogar tanto de beirado como nas posicións máis próximas ao aro. Foi elixido para disputar o NBA All-Star Game en 3 ocasións, en 1956, 1960 e 1961. Nas súas dez tempadas como profesional tivo unha media de 17,0 puntos e 9,5 rebotes por partido.

#### Equipos

* Minneapolis Lakers (1953-1957)
* Cincinnati Royals (1957-1958)
* St. Louis Hawks (1958-1962)
* Boston Celtics (1962-1964)

Notas
-----

1. ↑  Ficha de Lovellette en TDR

Véxase tamén
------------

### Ligazóns externas

* Estatísticas de Lovellette na NBA Arquivado 25 de setembro de 2010 en Wayback Machine.

|  |  |
| --- | --- |
| Control de autoridades | 
* Wd: Q714191
* EBID: ID
* BasketballHoF: clyde-lovellette
* Basketball-Reference: lovelcl01
* FIBA: 95428
* NBA: 77414
* OCID: clyde-edward-lovelette
* Sports Reference: clyde-lovelette-1

 |
O **Clube Nacionalista Alén-Nós** é un grupo de debate político galego constituído en 1986.

Historia
--------

Logo do resultado electoral de Coalición Galega nas eleccións autonómicas de 1985, algúns nacionalistas vinculados ao partido decidiron crear un grupo de debate para estruturar un galeguismo asumible como fórmula política. Para iso, comezaron a realizar conferencias e táboas redondas con diferentes personalidades co fin de coñecer as diferentes opinións.

O fundador e primeiro presidente foi o médico e investigador etnográfico Luciano García Alén, coa colaboración de Perfecto Yebra Martul-Ortega, avogado e político galego, que asumiu o secretariado. 

Os primeiros integrantes do club foron Xosé Manuel Barreiro, Xesús Couceiro Rivas, José Manuel García Iglesias, José Antonio Gómez Segade, Xosé Manuel González Reboredo e María Luisa Sobrino Manzanares.

Notas
-----

1. ↑  Redacción (15 de novembro de 2003). "La Lei do Solo será debatida en el Clube Nacionalista Alén Nós". *lavozdegalicia.es* (en castelán). Consultado o 7 de abril de 2021.
2. ↑  García Iglesias, José Manuel (17 de abril de 2021). "Xosé Ramón Barreiro". *elcorreogallego.es* (en castelán). Consultado o 7 de abril de 2021.

Véxase tamén
------------

### Bibliografía

* "Club Nacionalista Alén-Nós". *Gran Enciclopedia Galega Silverio Cañada* (DVD)`|format=` require `|url=` (Axuda). Grupo El Progreso. 2005. ISBN 84-87804-88-8.
Representación histórica da constelación de Antínoo.
Para outras páxinas con títulos homónimos véxase: Antínoo (homónimos).
A parte sur da constelación de Aquila, chamábase ata principios do século XX **Antínoo**. Ata 1930 a constelación considerábase ben coma un conxunto de estrelas dentro de Aquila, ou ben unha constelación propia. A partir dese ano a UAI formaliza as constelacións, descartando Antínoo.

Antínoo era amante de Hadriano, o seu lendario sacrificio polo emperador, botándose ó Nilo, foi honrado cunha constelación. Antínoo foi, polo tanto, posto ó mesmo nivel que Ganímedes.

A imaxe é de 1782, do atlas de Johann Elert Bode *Vorstellung der Gestirne* (*Representación das estrelas*) e amosa a constelación, tal como aparecía nas fontes antigas.

Véxase tamén
------------

### Ligazóns externas

* Antinous. Arquivado 24 de setembro de 2015 en Wayback Machine. *(en inglés)*
* Información sobre Antínoo]. *(en inglés)*

|  |
| --- |
| **Constelacións obsoletas**  incluíndo Argo Navis de Ptolomeo |
| Anser | Antinoo | Argo Navis | Asterion | Cancer Minor | Cerberus | Chara | Custos Messium | Felis | Frederici Honores/Gloria Frederici | Gallus | Globus Aerostaticus | Jordanus | Lochium Funis | Machina Electrica | Malus | Mons Maenalus | Musca Borealis | Noctua | Officina Typographica | Polophylax | Psalterium Georgii/Harpa Georgii | Quadrans Muralis | Ramus Pomifer | Robur Carolinum | Sceptrum Brandenburgicum | Sceptrum et Manus Iustitiae | Solarium | Tarandus vel Rangifer | Taurus Poniatovii | Telescopium Herschelii | Testudo | Tigris | Triangulum Minor | Turdus Solitarius | Vultur |

|  |  |
| --- | --- |
| Control de autoridades | 
* Wd: Q579051
* GND: 7585268-8

 |
**Dorchen A. Leidholdt** é unha activista e dirixente do movemento feminista da violencia contra as mulleres. Dende mediados da década de 1970, asesorou e avogou polas vítimas de violación organizadas contra "a promoción da violencia contra as mulleres por parte dos medios", formou parte do equipo legal da demandante nun caso de acoso sexual precedente, fundou unha organización internacional non gobernamental que combate a prostitución e a trata de mulleres e nenos, dirixiu o programa de servizos xurídicos meirande do país para vítimas de violencia doméstica, avogou pola promulgación e aplicación de leis que promovan os dereitos das mulleres maltratadas e representen a centos de mulleres vítimas da violencia de parella, a trata de persoas, a agresión sexual, a ameaza de asasinato por honra, a mutilación xenital feminina, o matrimonio forzado e infantil, e o comercio de noivas por Internet.

Leidholdt deu conferencias internacionais sobre cuestións de violencia contra a muller, e publicou artigos, capítulos de libros e dúas antoloxías.

* Portal:Muller
* Portal:Feminismo

|  |  |
| --- | --- |
| Control de autoridades | 
* Wd: Q5297581
* WorldCat
* VIAF: 26163003
* BIBSYS: 90569525
* CiNii: DA04536024
* FAST: 1489943
* ISNI: 0000 0000 3073 548X
* LCCN: n88199624
* NTA: 108873552
* SNAC: w64j3zjg

 |
**Antón Arieta-Araunabeña Piedra** coñecido como **Antón Arieta** ou **Arieta II**, nado en Durango o 6 de xaneiro de 1946 e finado o 7 de maio de 2022, foi un futbolista español. Xogaba de dianteiro e desenvolveu case toda a súa carreira deportiva no Athletic Club, co que disputou 363 partidos oficiais, marcando 82 goles.

Traxectoria
-----------

Formado na canteira do Athletic Club, subiu ao primeiro equipo na tempada 1964/65. Foi coñecido como Arieta II para diferencialo do seu irmán máis vello, Eneko Arieta, que levaba xa 13 anos xogando no Athletic. 

Debutou o 13 de setembro de 1964, nunha vitoria ante o Elche en San Mamés (2-1), e marcou os seus primeiros dous goles dúas xornadas despois, na vitoria por 3-2 sobre o Valencia. Quitoulle a titularidade a seu irmán e acabou a súa primeira campaña como o máximo goleador do equipo, con 13 tantos. Co paso das tempadas formou unha das dianteiras máis recoñecidas do club, xunto a Argoitia, Uriarte, Clemente e Txetxu Rojo. Xogou un total de 10 anos no primeiro equipo branco e vermello e gañou dúas Copas do Xeneralísimo, en 1969 e 1973, marcando gol nas dúas finais.

Na tempada 1974/75 fichou polo Hércules, que se reforzou ese ano con outros xogadores como Santoro, Giuliano, Quique, Juan Carlos ou Barrios. Na súa primeira tempada, ás ordes de Arsenio Iglesias, o conxunto alacantino logrou a mellor clasificación da súa historia en Primeira División, un quinto posto, contribuíndo Arieta con 6 goles. Despois dunha segunda tempada en Alacante, rematando no sexto posto, puxo fin á súa carreira futbolística.

### Selección española

Foi internacional absoluto coa selección española en 7 partidos, conseguindo tres goles. Debutou o 11 de febreiro de 1970, nun amigable Alemaña Federal no Ramón Sánchez Pizjuán, marcando os dous goles do seu equipo naquel partido (2-0). O 12 de xaneiro de 1973 xogou o seu último partido coa selección nacional, contra Hungría, marcando o único gol do partido.

Notas
-----

1. ↑  "Fallece Anton Arieta, gran goleador rojiblanco" [Death of Anton Arieta, great red-and-white scorer] (en castelán). Athletic Club. 7 de maio de 2022. Consultado o 7 de maio de 2022.
2. ↑  Ramos, Jesús (24 de novembro de 2018). "Arieta II, un superclase del fútbol español". *Marca* (en castelán). Consultado o 11 de marzo de 2022.
3. ↑  Vivanco, Joseba (12 de outubro de 2014). "Arieta II, a 50 años de su debut". *Gara* (en castelán). Consultado o 11 de marzo de 2022.
4. ↑  "Anton Arieta, el León de Durango". *Memorias del Fútbol Vasco* (en castelán). 25 de xuño de 2014. Consultado o 11 de marzo de 2022.
5. ↑  Relaño, Alfredo (22 de febreiro de 2016). "La marcha triunfal de Ronnie Allen murió en Atocha". *El País* (en castelán). ISSN 1134-6582. Consultado o 11 de marzo de 2022.

Véxase tamén
------------

### Ligazóns externas

* Datos do xogador en BDFutbol *(en castelán)*.

|  |  |
| --- | --- |
| Control de autoridades | 
* Wd: Q1747791
* Auñamendi: 17892
* BDFutbol: 5448
* EUfootballInfo: 771
* NFT: 32046
* Transfermarkt: 299191
* Worldfootball: arieta\_2

 |
**Antífanes**, nado en Esmirna ou Rodas no 408 a.C. e finado en Atenas no 334 a.C. foi un comediógrafo grego, un dos máis importantes da comedia ática media xunto con Alexis.

Traxectoria
-----------

Antífanes viviu en Atenas durante o florecimento da "comedia media". Comezou a escribir arredor de 387 a.C. e atribúenselle 365 comedias, das que coñecemos o título dunhas 200. Non se conserva ningunha obra súa enteira, só fragmentos, arredor de trescentos, recollidos por Ateneo de Naucratis. Os temas evaden as polémicas políticas e só pretenden o divertimento e a evasión e xiran arredor de asuntos mitolóxicos ou da realidade cotiá.

Véxase tamén
------------

### Outros artigos

* Grecia Clásica
* Literatura grega

|  |  |
| --- | --- |
| Control de autoridades | 
* Wd: Q269301
* WorldCat
* VIAF: 2019514
* BIBSYS: 95005708
* BNF: 17965473f
* BRE: 696925
* CERL: cnp00576762
* DeutscheBio: 118645366
* EBID: ID
* FAST: 455517
* GEC: 0004316
* GND: 118645366
* ICCU: PAVV070487
* ISNI: 0000 0000 8843 1323
* LCCN: no00091664
* NTA: 069753903
* SUDOC: 079298303
* Treccani: antifane

 |
Mapa das illas de Barat Daya.
Monte Wurlali
A illa de **Damar** (en indonesio: Pulau **Damer**) é unha pequena illa volcánica do grupo das illas de Barat Daya (literalmente suroeste) da provincia indonesia das Molucas, no lado sur do mar de Banda. Rodeada por catro illas máis pequenas - unha ao leste, unha ao oeste e dúas ao sur, conxuntamente conforman as illas de Damar, e constitúense nun distrito administrativo dentro da rexencia de Maluku Barat Daya. O distrito ten unha área terrestre de 392.29 km2 e tiña unha poboación de 5.659 habitantes en 2013.

Descrición
----------

Damar ten sobre 20 km de longo por 18 km de largo. Atópase a uns 125 km ao leste de Romang e 200 km ao leste de Wetar. A parte setentrional da illa foi amplamente deforestada para agricultura de secaño de cocos, anacardios, cafeeiras, cacaos, craveiros e da noz moscada, mentres que a parte sur está principalmente forestal. A poboación concéntrase do norte e leste da illa, sendo a maioría dos habitantes da illa labregos e mariñeiros. O punto máis alto da illa está a 868 m, o monte de Wurlali, un estratovolcán andesítico .

Área ornitolóxica importante
----------------------------

Papamoscas de Damar; 1901 ilustración de John Gerrard Keulemans
A parte forestal da illa foi identificada por BirdLife Internacional como unha *Important Bird Area* (*IBA*) polo endémico *Ficedula henrici*, restrinxido o seu hábitat principalmente ao bosque baixo perennifolio.

Notas
-----

1. 1 2  "Pulau Damar". *birdlife. org* (en inglés). 2014. Consultado o 22 de novembro de 2020.
2. ↑  "Wurlali". *volcano.si.edu* (en inglés). Consultado o 22 de novembro de 2020.

Véxase tamén
------------

### Ligazóns externas

* Svetlana F. Chlenova, Mikhail A. Chlenov: *West Damar Language or Damar-Batumerah, an Isolate in South-Eastern Indonesia (PDF; 94 kB)*
* Colin R. Trainor: *Birds of Damar Island,Banda Sea,Indonesia*, 22. Novembro de 2006

|  |  |
| --- | --- |
| Control de autoridades | 
* Wd: Q19745747
* GeoNames: 1645775

 |
**Arturo Briones Varela**, nado en Zaragoza en 1901 e finado en Santiago de Compostela o 28 de novembro de 1936, foi un médico e político español.

Traxectoria
-----------

Fillo de Arturo Briones Saenz, Tenente Coronel do Rexemento de Zaragoza, e irmán de Cesáreo Briones Varela. Estudou Medicina na Universidade de Santiago de Compostela, rematando en 1925. Marchou a Zaragoza, pero regresou para ser médico municipal de Frades, residindo en Gafoi. En xuño de 1930 recibiu unha homenaxe popular en Frades. Durante a Segunda República foi militante de Izquierda Republicana. Co golpe de Estado do 18 de xullo de 1936 foi detido. Xulgado en Compostela por rebelión militar o 16 de novembro, foi condenado á pena de morte. Foi executado no cemiterio de Boisaca o 28 de novembro de 1936.

Vida persoal
------------

Casou con Pura Varela Curvera en 1925.

Notas
-----

1. ↑  *El Eco de Santiago*, 16-11-1936, p. 2.

Véxase tamén
------------

### Bibliografía

* Simón Lorda, David (2012). "Recuperando a Memoria (histórica) na sanidade galega (IV): GALENOS de GALICIA: Guerra Civil e represión polo franquismo" (PDF). *Cadernos de Atención Primaria* **18**: 365. Consultado o 17 de agosto de 2013.

### Ligazóns externas

* 

* Arturo Briones Varela na páxina web *Nomes e Voces*.
* Cartas de republicanos galegos condenados a morte (1936-1948)Arquivado 22 de xuño de 2012 en Wayback Machine.
***Antístenes*** (444 a. C. — 365 a. C.) foi un filósofo grego, o fundador da escola cínica. Nado en Atenas de pais tracios, a súa condición de estranxeiro marcouno durante toda a súa vida. Estímase que gozou de boa posición económica durante a súa xuventude, e estudou retórica baixo Gorxias, Hipias e Pródico.

Desencantado da filosofía existente, perdeu a fe nela. Nesa situación fíxose discípulo de Sócrates. O seu entusiasmo pola disciplina socrática levouno a fundar unha escola no santuario e ximnasio de Cinosargo; o nome do lugar (probablemente de κύων ἀργός, *kýon argós*, "can áxil") é unha das probables orixes para o nome de *cínicos* (no grego κυνικός, *kynikós*, "semellante ao can"). Os seus discípulos contábanse sobre todo entre as clases populares, debido á simplicidade que predicaba. A súa vestimenta —capa e báculo— converteuse no uniforme da escola.

A doutrina de Antístenes é fragmentaria, aínda que Dióxenes Laercio informa que escribiu extensamente. Sábese que, como os eleáticos, negaba a realidade das calidades, posto que implicarían que un determinado ser é e non é o mesmo ó mesmo tempo. De Antístenes é a primeira definición conservada do enunciado como "aquilo que di o que algo é ou era" (Dióxenes Laercio VI, 3). Á súa vez, segundo o *Crátilo* de Platón, pódese apreciar outra ensinanza del, pola que "o que coñece o nome, coñece a cousa".

Escribiu pouco sobre ética, preferindo predicar o ascetismo e a simplicidade co exemplo. Defendeu unha teoloxía negativa, afirmando que o deus non é como as cousas, e nada do que poida dicirse delas pode afirmarse del. Aristóteles e Platón mostran pouco aprecio pola súa filosofía, afirmando que era incapaz de comprender as sutilezas da dialéctica.

Un dos seus discípulos foi Dióxenes.

|  |  |
| --- | --- |
|  | Commons ten máis contidos multimedia sobre:  ***Antístenes*** |

|  |  |
| --- | --- |
|  | A Galicitas posúe citas sobre:  ***Antístenes*** |

|  |  |
| --- | --- |
| Control de autoridades | 
* Wd: Q179149
* WorldCat
* VIAF: 79142539
* BIBSYS: 95005713
* BMT: 56969
* BNF: 13197870p
* BRE: 696881
* CANTIC: a1049182x
* CERL: cnp00394077
* CiNii: DA11678663
* DeutscheBio: 118503456
* EBID: ID
* Europeana: ID
* FAST: 1804879
* GEC: 0004372
* GND: 118503456
* ISNI: 0000 0001 1030 089X
* LCCN: n86119012
* NKC: ola2002146909
* NLA: 35601207
* NLG: 181760
* NTA: 069754136
* OL: OL5041197A
* SELIBR: 175569
* SUDOC: 03494107X
* Treccani: antistene-di-atene

 |
Xogo de damas

Orixe do xogo
-------------

Este xogo creouse en España durante o século XV. É unha variante do alquerque xogada nun taboleiro de xadrez.

Regras do xogo
--------------

Para xogar ás **damas** utilízase un taboleiro cadrado de 8 filas e columnas igual ó do xadrez. Cada xogador dispón de 12 fichas dunha mesma cor distinta á do contrario. Ó comezo da partida, as fichas de cada xogador estarán nos lados opostos do taboleiro, colocadas nas 3 primeiras filas sobre as casas negras. A casa inferior dereita debe ser de cor negra.

Os movementos realizaranse **por quendas**. En cada quenda un xogador poderá **mover unha ficha unha posición en diagonal avanzando cara o lado do opoñente**, sempre que esa posición non estea ocupada por ningunha outra ficha. Para eliminar as pezas do contrario, deberá saltalas desde unha posición anterior na diagonal a unha posición libre inmediantamente posterior. Só en caso de *comer* unha ficha do opoñente, o mesmo xogador poderá seguir saltando coa mesma que utilizou nese primeiro movemento do seu quenda, sempre que a disposición das pezas no taboleiro llo permita.

Cando a ficha dun xogador alcance a última fila do lado contrario, esa ficha será **dama** (é habitual pór unha da mesma cor sobre ela para indicalo) e poderá moverse varias posicións en diagonal. Será obrigatorio *comer* a ficha do contrario se é posible (en caso de non facelo, a ficha será **soprada** - *eliminada* - **por non comer**) e, en caso de poder comer con varias fichas será sempre **obrigatorio comer a maioría**.

A partida finalizará cando un xogador quede sen fichas (sendo este o perdedor)ou tamén cando non hai máis movementos posibles.

|  |  |
| --- | --- |
| Control de autoridades | 
* Wd: Q1293
* AAT: 300266779
* BNCF: 15692
* BNF: 119404312
* BGG: 2083
* BRE: 4691729
* EBID: ID
* GEC: 0225818
* GND: 4148765-5
* JSTOR: checkers
* LCCN: sh85022828

 |
**Arturo Carretero Sánchez**, nado en Santiago de Compostela no ano 1847 ou 1852 e finado en Madrid o 4 de novembro de 1903, foi un xilógrafo e gravador galego, un dos máis importantes da súa época.

Traxectoria
-----------

Fillo do escribán salmantino Juan Alonso Carretero Fernández e da ferrolá Nemesia Sánchez Barros, tivo dúas irmás: Eligia (nada en 1842) e Nemesia (nada en 1843). Aprendeu gravado en París e, ao regresar a España, estableceuse en Madrid. Ao longo da segunda metade do século XIX realizou moitos gravados en diversas publicacións periódicas, sendo especialmente importante a súa colaboración en La Ilustración Española y Americana. Porén, viuse afectado pola substitución do gravado en madeira por métodos de fotogravado, polo que nos seus últimos días traballou como debuxante. Discípulo seu foi Enrique Mayer, que estudou gravado no seu obradoiro madrileño.

Notas
-----

1. ↑  "Carretero y Sánchez, Arturo". *VIAF*.
2. ↑  "Santiagueses ilustres. Arturo Carretero". *El Eco de Santiago* (en castelán). 7-11-1903. p. 2.

|  |  |
| --- | --- |
|  | Wikimedia Commons ten máis contidos multimedia na categoría:  ***Arturo Carretero Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q15982477
* WorldCat
* VIAF: 61812527
* BNE: XX1517815
* BNF: 147946770
* Bridgeman: 47098
* DBE: arturo-carretero-y-sanchez
* GND: 143740725
* ISNI: 0000 0001 1655 8103
* openMLOL: 441389
* ULAN: 500038936

 |
**Daniel ap Llosgwrn Mew** (fl. 1170 - 1200) foi un poeta cortesán galés no reino de Gwynedd no último cuarto do século XII. Só se conserva un dos seus poemas, pero foi un dos poemas máis populares da obra dos *Beirdd y Tywysogion* nos tempos posteriores, a xulgar polo número de copias que hai nos manuscritos.

Traxectoria
-----------

Non se coñece case nada sobre a vida do bardo fóra do pouco que se pode inferir do testemuño do único poema da súa obra que aínda sobrevive. O nome de seu pai, Llosgwrn Mew, estaba entre os máis estraños dos pseudónimos galeses que adornan a historia da Idade Media en Gales (o significado habitual da palabra da lingua galesa media *llosgwrn* é "cola"; o significado de *mew* é descoñecido). Case todo o que se pode dicir sobre o bardo con seguridade é que era o bardo nunha das cortes de Gwynedd e que o rei Owain Gwynedd estaba entre os seus mecenas.

Obra
----

O texto máis antigo da elexía de Daniel ap Llosgwrn Mew a Owain Gwynedd estaba no Manuscrito Hendregadredd nas mans dun home da Abadía de Strata Florida (sobre 1300). É unha das tres elexías que se conservan a Owain (as outras dúas son de Cynddelw Brydydd Mawr e Seisyll Bryffwrch). É posíbel que o bardo cantase a elexía no funeral na catedral de Bangor a finais de novembro de 1170. Nela o bardo expresa o seu laio pola perda dese rei sabio e poderoso e a súa inquietude sobre o futuro tras el.
Hai unha nota moi persoal na expresión, que pon esta elexía ao lado da famosa elexía de Gruffudd ab yr Ynad Coch a Llywelyn en 1282/83. O poema péchase cunha nota moi atrevida co bardo a proclamar que estaba preparado para reprocharlle ao mesmo Deus a perda de Owain.

Véxase tamén
------------

### Bibliografía

* Morfydd E. Owen (ed.), 'Gwaith Daniel ap Llosgwrn Mew', yn Kathleen A. Bramley *et al.* (ed.), *Gwaith Llywelyn Fardd I ac eraill o feirdd y ddeuddegfed ganrif* (Gwasg Prifysgol Cymru, Caerdydd, 1994). 'Cyfres Beirdd y Tywysogion.' *(en galés)*

| * v
* c
* e
Bardos dos Príncipes (1100 - 1290) |
| --- |
|  Bleddyn Fardd · Cynddelw Brydydd Mawr · Dafydd Benfras · Daniel ap Llosgwrn Mew · Einion ap Gwalchmai · Einion ap Gwgon · Einion ap Madog ap Rhahawd · Einion Wan · Elidir Sais · Goronwy Foel · Gruffudd ab yr Ynad Coch · Gruffudd ap Gwrgenau · Gwalchmai ap Meilyr · Gwernen ap Clyddno · Gwgon Brydydd · Gwilym Rhyfel · Gwynfardd Brycheiniog · Hywel ab Owain Gwynedd · Hywel Foel ap Griffri ap Pwyll Wyddel · Iorwerth Fychan · Llygad Gŵr · Llywarch ap Llywelyn · Llywarch Llaety · Llywarch y Nam · Llywelyn Fardd I · Llywelyn Fardd II · Madog ap Gwallter · Meilyr ap Gwalchmai · Meilyr Brydydd · Owain Cyfeiliog · Peryf ap Cedifor · Y Prydydd Bychan · Phylip Brydydd · Seisyll Bryffwrch
 | Y Ddraig Goch |
**Cristina González García**, nada en Vilagarcía de Arousa o 19 de febreiro de 1984, é unha atleta galega de ultrafondo.

Traxectoria
-----------

Entre 2008 e 2016 foi a principal atleta de ultrafondo en España, participou en 2009 no seu primeiro mundial de ultrafondo , foi campioa de España de 100 km en 2009, 2010, 2011 e 2014, superou cinco mellores marcas españolas, entre elas as das 24 horas (226,518 km) e os 6 días (701,093 km), en 2012 foi unha das dez mellores do mundo en 24 horas, gañou dúas veces os 6 días de Antibes (2011 e 2012) e foi a primeira española en participar nun mundial de 100 km en 2014. En 2017 unha enfermidade e unha serie de lesións imperdíronlle volver á alta competición ata finais de 2018.

Notas
-----

1. ↑  "Cristina González sale de un pozo de dos años". *Faro de Vigo*. 19 de outubro de 2018.
2. ↑  "Cristina González afronta chea de ilusión o seu primeiro muncial". *Vieiros*. 2 de maio de 2009.
3. ↑  "Cristina González: Superación de límites". *ABC*. 16 de novembro de 2014.
***Daniel o fedello*** (en inglés: *Dennis the Menace*) foi unha tira cómica orixinalmente creada, escrita e ilustrada por Hank Ketcham para King Features Syndicate.

Estreouse o 12 de marzo de 1951 en 16 xornais. Hoxe en día a tira cómica é escrita e debuxada polos asistentes achegados de Ketcham, Marcus Hamilton e Ron Ferdinand, e a King Features Syndicate distribúea aproximadamente a 1.000 xornais en 48 países en 19 linguas. A serie cómica publícase nun formato de chiste durante os días de semana e en formato de páxina completa de historieta os domingos.

A banda deseñada pasou á televisión nos anos oitenta coma serie de debuxos animados: *Daniel o fedello*, dobrada tamén ao galego pola Televisión de Galicia. Foi unha serie animada tan exitosa que foi adaptada polos diferentes medios entre eles a televisión en forma de personaxes reais e animados e en varios filmes, así coma tamén en presentacións teatrais e incluso entregas de vídeo. Foi sonado o filme de 1993: *Daniel o fedello*, tamén dobrado a galego.

Argumento
---------

A serie baséase na vida dun cativo estadounidense que mora nunha típica zona residencial cos seus pais, o seu can. A trama xira arredor das falcatruadas que Daniel argalla e a súa convivencia cos seus amigos, familia e veciños, onde salienta o Señor Wilson, un home maior que sofre todas as trasnadas do fedello Daniel.

Personaxes
----------

* Daniel Mitchell ou Dennis Mitchell: o protagonista. Disque este personaxe baseouse no propio fillo de Hank Ketcham, Dennis, cando tiña cinco anos.
* Henry Mitchell, o pai.
* Alice Mitchell, a nai.
* George Wilson: o señor Wilson, o veciño.
* Martha Wilson, a veciña e dona de George.
* Joey
* Gina
* Margareth ou Margot

|  |  |
| --- | --- |
| Control de autoridades | 
* Wd: Q3022996
* EBID: ID

 |
**Cristian Hidalgo González**, nado en Barcelona o 21 de setembro de 1983, é un futbolista español. Xoga de centrocampista.

Traxectoria
-----------

Nado en Barcelona, formouse no CE Sant Gabriel e despois nos xuvenís do FC Barcelona. Na tempada 2003–04, do seu debut co FC Barcelona B, anotou tres goles e catro na campaña seguinte, xogando como dianteiro. Pero os seus adestradores no Barça B cambiaron o seu rol ao de extremo, adaptándose moi ben a esta posición, rematando a tempada 2005–06 marcando once goles.

Na tempada 2006–07 fichou polo Deportivo da Coruña, debutando en Primeira División da man do adestrador Joaquín Caparrós na primeira xornada do campionato, nunha vitoria en Riazor fronte o Real Zaragoza (3–2). Foi un habitual no ataque coruñés nesa campaña, xunto a Riki e Javier Arizmendi, e logrou o seu primeiro gol nunha vitoria fronte o Real Madrid en Riazor (2–0). Permaneceu no club coruñés tres campañas.

En 2009 fichou polo Hércules CF. En marzo de 2012, tras pasar dúas tempadas no Hércules, fichou polo Elche CF.

Véxase tamén
------------

### Ligazóns externas

* Datos do xogador en bdfutbol.com *(en castelán)*

|  |  |
| --- | --- |
| Control de autoridades | 
* Wd: Q562725
* BDFutbol: 457
* FootballDatabase: 14110
* Soccerway: 3079
* Transfermarkt: 8155

 |
**Au Pairs** foi unha banda de post-punk inglesa formada en Birmingham en 1979 e activa ata o ano 1983. Estivo composta por Lesley Woods (guitarra/voces), Paul Foad guitarra/voces), Jane Munro (baixo) e Pete Hammond (batería).

O seu primeiro álbum, *Playing with a Different Sex*, é considerado un clásico dentro do post-punk. O segundo disco da banda, *Sense and Sensuality*, ten unha grande influencia do jazz, do soul, do funk e da música disco, pero non foi tan ben recibido como o anterior. A banda separouse no ano 1983, xusto antes de entrar novamente no estudio para gravar co produtor Steve Lillywhite.

Lesley Woods formou unha banda toda de mulleres chamada The Darlings a finais dos 80, pero acabou por deixar a industria da música. Na actualidade traballa como avogada en Londres. O guitarrista Paul Foad aínda está activo como músico, tocando con Andy Hamilton and the Blue Notes, unha banda xamaicana de jazz, e dando clases de guitarra na zona de Birmingham. Tamén publicou un libro sobre técnicas de guitarra, co-escrito con Stuart Ritchie, titulado *The Caged Guitarist* (2000). A baixista Jane Munro traballa como terapeuta alternativa (aromaterapia, reflexoloxía e masaxe de cabeza indio) en Birmingham. Pete Hammond tamén segue sendo músico, e ensina percusión en Birmingham.

Discografía
-----------

### Álbums de estudio

| Álbum | Ano | Selo |
| --- | --- | --- |
| *Playing with a Different Sex* | 1981 | Human Records |
| *Sense and Sensuality* | 1982 | Kamera Records |

### Directos e recompilatorios

* *Live in Berlin* - 1983 (AKA Records)
* *Shocks to the System: The Very Best of the Au Pairs* - 1999 (Cherry Red)
* *BBC Sessions 79-83* (RPM)
* *Sense and Sensuality* - 2002 (Castle Music) Remasterizado
* *Stepping Out of Line: The Anthology* - 2006 (Castle Music)

|  |  |
| --- | --- |
| Control de autoridades | 
* Wd: Q758380
* WorldCat
* VIAF: 149895532
* BIBSYS: 12070158
* Discogs: 73203
* ISNI: 0000 0001 0073 9559
* MusicBrainz: ID
* Songkick: 390839

 |
**Araki Murashige** (*荒木 村 重*), nado en 1535 e finado o 20 de xuño de 1586 foi un samurai do período Sengoku.

Traxectoria
-----------

Murashige era vasalo de Oda Nobunaga e *daimiô* do castelo de Itami. Comandaba unha parte das forzas de Nobunaga durante o sitio de Ishiyama Hongan-ji
mais en 1578 Akechi Mitsuhide acusouno de simpatías co clan Mōri, inimigo de Nobunaga. Refuxiado no castelo de Itami resistiu durante un ano o sitio que estableceron as forzas de Nobunaga e tras caer o castelo fuxiu.

Lenda
-----

Existe a lenda que tras ser acusado de traizón o seu señor Nobunaga mandouno chamar; presentouse onde el estaba e como era costume fixo a reverencia cerimonial na entrada pero intuíu o plan de Nobunaga de romperlle o pescozo nese momento, pechando os gardas a fusuma (paneis), e colocou o tessen (abano de ferro) na fenda para impedir o peche. Araki actuou como se nada acontecera e Nobunaga perdonoulle a vida reconciliándose con el.

Notas
-----

1. ↑  Ratti, Oscar (1991) *Secrets of the Samurai; A Survey of the Martial Arts of Feudal Japan*. Tuttle Publishing, p. 302

|  |  |
| --- | --- |
| Control de autoridades | 
* Wd: Q2859472
* WorldCat
* VIAF: 293172201
* Europeana: ID
* FAST: 145032
* LCCN: n84210172
* NDL: 00623050

 |
1

A **Asociación Galega de Saúde Mental**, tamén coñecida como **Asociación Galega de Saúde Mental-Asociación Española de Neuropsiquiatría** (AGSM-AEN), é unha asociación multidisciplinar que agrupa aos profesionais da saúde mental en Galicia que, na actualidade, está constituída como unha sección territorial da Asociación Española de Neuropsiquiatría.
Conta cunha historia ampla na defensa da saúde mental, na xeración dun discurso comunitario na atención ao sufrimento mental e ten participado en distintos procesos, tanto institucionais como sociais, dirixidos ao desenvolvemento dunha rede asistencial digna e normalizada.

Xunta directiva
---------------

No 2022, a xunta directiva da asociación está formada por:

* Presidente: Ramón Area Carracedo
* Vicepresidenta: Irene Martínez Montero
* Tesoureiro: Raimundo Mateos Álvarez
* Secretaria: Carmen Armas Barbazán
* Vogais:
	+ María Alcira Cibeira Vázquez
	+ Federico Menéndez Osorio
	+ José Antón Casais Lestón
	+ Ramón Ramos Ríos
* Vogal da AEN:
	+ María José Ramil Fraga
* Vogal-Directora Publicacións:
	+ María Jesús Gómez Rodríguez.

Notas
-----

1. 1 2 3  Páxina web da AGSM.

---

|  |  |
| --- | --- |
| Este artigo tan só é un bosquexo |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
**Aristides Maria Pereira**, nado en Boavista o 17 de novembro de 1923 e finado en Coímbra o 22 de setembro de 2011, foi un político de Cabo Verde, sendo o primeiro presidente da república do seu país.

Traxectoria
-----------

Comezou a súa vida profesional traballando como radio-telegrafista, onde chegou a xefe dos Servizos de Telecomunicacións, en Guinea-Bisau.

A partir da década de 1940 Aristides Pereira envolveuse na loita pola independencia de Cabo Verde. Xunto con Amílcar Cabral, fundou o Partido Africano para a Independencia de Guinea e Cabo Verde (PAIGC), en 1956, asumindo o cargo de secretario xeral, en 1973.

Coa conquista da independencia, en 1975, Aristides Pereira fíxose o primeiro presidente da República de Cabo Verde, cargo que mantivo até 1991. Tralas eleccións democráticas, Aristides Pereira perdeu a presidencia para António Mascarenhas Monteiro.

Faleceu aos 87 anos. Estaba en Portugal desde principios de agosto, sendo operador en Coímbra tras fractura no colo do fémur, agravada pola condición de diabético.

|  |  |
| --- | --- |
|  | Wikimedia Commons ten máis contidos multimedia na categoría:  ***Aristides Pereira Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q298609
* WorldCat
* VIAF: 62828741
* BNF: 12959819t
* Dodis: P51967
* EBID: ID
* FAST: 43839
* GEC: 0520874
* GND: 1196230676
* ISNI: 0000 0000 6715 5075
* LCCN: n79116068
* Munzinger: 00000013833
* NTA: 071432159
* PTBNP: 71820
* SNAC: w6073m4m
* SUDOC: 095985514

 |
**Aurelia** é un cráter complexo do planeta Venus, situado nas coordenadas 20,3° N 331,8° E. O cráter ten 31 km de diámetro e posúe paredes con chanzos, un chan moi brillante visto polo radar (algo moi infrecuente nos cráteres de Venus) e un pico central segmentado en varias partes, todas estas características fan que este cráter sexa clasificado coma complexo. Tamén cabe subliña-los regueiros (moi brillantes tamén) en forma de lóbulos, así coma os terreos escuros ó radar que rodean (case por completo) a todo o complexo do cráter. O nome do cráter recibiu o nome da nai de Xulio César, Aurelia.

Notas
-----

1. 1 2 3 4 5 6  USGS Astrogeology (ed.). "Planetary Names: Crater, craters: Aurelia on Venus". *Gazetteer of Planetary Nomenclature*. Consultado o 01-12-2011.
2. ↑  JPL/NASA (ed.). "PIA00239: Venus - Crater Aurelia". *Photojournal*. Consultado o 01-12-2011.

Véxase tamén
------------

### Outros artigos

* Cráter de impacto
* Barton
* Adivar

|  |  |
| --- | --- |
| Control de autoridades | 
* Wd: Q2871864
* GPN: 472

 |
Cuarteto de corda. Dende a esquerda á dereita: violín 1, violín 2, viola e violoncello.
Un **cuarteto de corda** é un conxunto instrumental de catro instrumentos de corda ou tamén un tipo de composición musical.

Entre os principais autores de cuartetos de corda atopamos a Haydn, Mozart, Beethoven ou Schubert.

Conxunto
--------

Vídeo de The Danish String Quartet tocando a música de Haydn para **cuarteto de corda** Nº 42 en Do maior, Op. 54, Nº 2, Hob.III-57.
Un cuarteto de corda é unha formación normalmente composta por dous violíns, unha viola e un violoncello.

Composición
-----------

Denomínase tamén cuarteto á composición para un conxunto das características citadas, e tamén á estrutura dunha forma en catro movementos similar á sonata clásica.

|  |  |
| --- | --- |
|  | Wikimedia Commons ten máis contidos multimedia na categoría:  ***Cuarteto de corda Modificar a ligazón no Wikidata*** |

Notas
-----

1. ↑  "cuarteto". *Real Academia Galega*. Consultado o 2023-05-21.

---

|  |  |
| --- | --- |
| Este artigo tan só é un bosquexo |  *Este artigo sobre música é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---

|  |  |
| --- | --- |
| Control de autoridades | 
* Wd: Q207338
* WorldCat
* VIAF: 143237537
* EBID: ID
* GND: 4058023-4
* JSTOR: string-quartets
* LCCN: n2015036025
* MusicBrainz: ID
* NDL: 00562331
* NKC: ph125721

 |
Extensión do **conventus asturicensis** dentro da *Gallaecia* (nome latino de Galicia) a finais do século III dentro do Imperio Romano.
O **Convento Asturicense** (en latín: *Conventus Asturicensis*), foi unha entidade administrativa romana sita no Noroeste de Península Ibérica. O seu nome deriva da súa capitalidade, Asturica Augusta (Astorga), a cidade máis importante do convento e que rexia económica e administrativamente todo o territorio. Tiña como lindes o curso do río Douro polo sur -que marcaba a raia coa Lusitania-, polo norte o propio mar Cantábrico entre os ríos Navia e Sella.Na cara occidental, lindaba co Conventus lucensis nos Ancares ata O Courel, e na Serra de Tras-os-Montes (Portugal) co Conventus bracarensis. Polo leste, lindaba co Conventus Cluniensis, que orixinalmente formaba parte da provincia tarraconensis e que finalmente acabaría por integrarse na Gallaecia antes do século V. Foi o territorio orixinario dos ástures.

Notas
-----

1. ↑  Definición de lugones no *Dicionario de Galego* de Ir Indo e a Xunta de Galicia.
A **Asociación Liberal do Estudantado Galego** (ALEGa) é unha asociación estudantil de ámbito galego que ten coma obxectivo promover e potenciar os valores liberais entre a mocidade galega amosando as virtudes que oferta o liberalismo nos diversos eidos (económico, individual, social, nacional, cultural...).

ALEGa foi rexistrada na Xunta de Galicia en febreiro do 2012 e está integrada dentro da familia liberal galega xunto á Asociación Galega para a Liberdade e a Democracia (GALIDEM) e Converxencia XXI.

Ten como ámbito de actuación o territorio comprendido pola comunidade autónoma de Galicia.

Nas Asembleas Xerais celebradas en Santiago de Compostela, os membros de ALEGa decidiron poñer en funcionamento as áreas estratéxicas de "relacións internacionais", "comunicación e relacións externas", "difusión e rede" e "expansión e innovación".

Estivo representada polo seu secretario de relacións internacionais no Congreso do LYMEC (European Liberal Youth), que tivo lugar os días 11-13 de maio de 2012 en Copenhague.

Notas
-----

1. ↑

Véxase tamén
------------

### Ligazóns externas

Blog da asociación
A **Asociación Española de Clubs de Waterpolo**, tamén coñecida como **WPA -pronunciado *"guapa"***-, é unha asociación deportiva que aglutina aos clubs españois de División de Honor de Wáter-polo co fin de defender os seus intereses, coordinar as súas actividades e velar pola organización das competicións entre clubs de España, como por exemplo la Liga Española de Wáter-polo. Ten a súa sede en Barcelona, cidade onde en 1907 comezouse a xogar ao wáter-polo, e que acolle o maior número de clubs e waterpolistas do país.

Os Clubs WPA:
-------------

Os doce clubs que compiten na División de Honor de Wáter-polo na tempada 2007-08 son:

* Centre Natació Mataró Quadis, de Barcelona (Cataluña).
* Club Esportiu Mediterrani, de Barcelona (Cataluña).
* Club Natació Barcelona, de Barcelona (Cataluña).
* Club Natació Atlètic-Barceloneta, de Barcelona (Cataluña).
* Club Natació Sant Andreu, de Barcelona (Cataluña).
* Real Canoe Natación Club, de Madrid (Comunidade de Madrid).
* Club Natació Sabadell, de Sabadell (Cataluña).
* Club Natació Terrassa, de Terrassa (Cataluña).
* Club Natación Martiánez, de Puerto de la Cruz (Tenerife, Canarias).
* Club Waterpolo Sevilla, de Sevilla (Andalucía).
* Club Natación Ondarreta, de Alcorcón (Comunidade de Madrid).
* Waterpolo Pla-Za Zaragoza, de Zaragoza (Aragón).

Véxase tamén
------------

### Ligazóns externas

Páxina da Real Federación Española de Natacion Arquivado 26 de xullo de 2014 en Wayback Machine.
**Acevedo do Río** foi un antigo concello de Galicia que funcionou como unidade administrativa entre 1836 e 1968.

Xeografía
---------

Situado na comarca da Terra de Celanova, comprendía tres parroquias: Acevedo do Río, Alcázar de Milmanda e Milmanda. Tiña unha extensión de 18 quilómetros cadrados e unha poboación que chegou a superar os 2000 habitantes na primeira metade do século XIX.

Historia
--------

Creouse por decreto de 15 de xullo de 1836. Até 1916 recibía simplemente o nome de **Acevedo**, pero nese ano pasou a ser chamado **Acevedo do Río** para distinguilo doutros concellos de España (Acebedo en León). O 8 de xaneiro de 1968 incorporouse ao concello de Celanova.

Notas
-----

1. ↑  Laura Fernández (15 de marzo de 2012). "Nostalgia por Acevedo". *La Región*.
2. ↑  Méndez Fernández, Luz (2016). Real Academia Galega, ed. "Galicia no Decreto de 1916". *Boletín da Real Academia Galega* (377): 365–383. ISSN 1576-8767.

Véxase tamén
------------

### Outros artigos

* Concellos de Galicia
**Corel** é unha compañía canadense desenvolvedora de software. Foi fundada en 1985 por Michael Cowpland, presidente da empresa ata o ano 2000.

Software de deseño gráfico
--------------------------

A firma Corel é coñecida internacionalmente polo seu programa de debuxo vectorial CorelDRAW, e de edición de imaxes e fotografías Corel PHOTO-PAINT, comercializados conxuntamente na súa versión X3, o seu programa para maquetado Corel VENTURA 10, o seu programa para artistas Corel PAINTER na súa versión X, o seu programa para retoque fotográfico PAINTSHOP PRO PHOTO XI. Os seus competidores son Adobe Photoshop e Adobe Illustrator. Outro dos seu competidores, Freehand, xa está en fase de extinción ao ser adquirida Macromedia, a empresa que o producía por Adobe, e abandonar esta a súa actualización en favor de Illustrator.

Ofimática
---------

Tamén está presente no sector de ofimática, despois en cota de mercado que Microsoft Office, co seu Corel WordPerfect Office X3. Esta suite ofimática integra o procesador de textos WordPerfect (anteriormente unha compañía independente), a folla de cálculo QuattroPro, un programa para crear presentacións (Presentations), e a base de datos Paradox (antes pertencente a Borland). No 2005 saíu ao mercado WordPerfect Mail.

Corel e Linux
-------------

Durante 1999-2000 lanzou varios produtos para Linux, entre eles CorelDRAW e WordPerfect. Tamén creou a súa propia distribución de Linux (Corel Linux), baseada en Debian e actualmente desenvolvida e distribuída por Xandros. A partir de 2001 Corel deixou de comercializar os seus produtos para Linux.

Outros produtos
---------------

Corel ten na súa carteira: o WinZip e os produtos de Intervideo e Ulead, especializadas en software para o fogar: WinDVD, MediaOne, VideoStudio, DVD Movie factory, PhotoImpact, entre outros. Os complementos para programas de edición de mapa de bits: KPT e KnockOut, o novo xestor de fotos dixitais Corel SnapFire, variantes do CorelDRAW como Corel Designer Technical Suite e CorelDRAWINGS, os produtos de iGRAFx para deseño de gráficas de procesos, entre outros. Tamén ten un especializado para Tablet PC: Corel Grafigo.

Pasaron polos enxeñeiros de Corel Roxio Easy Creator, DAZ Bryce, XMetal, que teñen gran prestixio nos seus segmentos.

Acordos con outras compañías
----------------------------

En 1996 comprou o departamento de ofimática de Novell, é dicir WordPerfect, para crear Corel WordPerfect Office. Tras cancelarse o proxecto de fusión con Borland, firmou un acordo con Microsoft en 2001. En 2003, Corel foi comprada por Vector Capital, en 2006 novamente cotiza na bolsa. Adquiriu recentemente as compañías JASC, Winzip e Intervideo, o que posiciona a Corel na segunda empresa de software con maior variedade de produtos, despois de Microsoft.

Véxase tamén
------------

### Ligazóns externas

* Páxina web oficial

|  |  |
| --- | --- |
| Control de autoridades | 
* Wd: Q835702
* WorldCat
* VIAF: 151843465
* BNF: 160097870
* GND: 16269488-X
* ISNI: 0000 0001 2375 3150
* LCCN: n94089758
* NLA: 35651625

 |
Non confundir con célula de Langerhans.
Tecido de granulación cun granuloma pouco desenvolvido na parte central esquerda. Nesa área hai unha célula mutinucleada xigante do tipo de Langhans. O paciente curárase dunha infección micobacteriana na pel (infección por *M. ulcerans*.
As **células xigantes de Langhans** (tamén chamadas células de Pirogov-Langhans ) son células grandes que se encontran en enfermidades que producen granulomas (nódulos con macrófagos e microbios, que se forman en tecidos inflamados).

Orixínanse pola fusión de células epitelioides (macrófagos), e conteñen moitos núcleos dispostos formando un patrón de ferradura de cabalo na periferia da célula.

Aínda que tradicionalmente a súa presenza estaba asociada coa tuberculose, non son específicas desta doenza nin de infeccións por micobacterias, xa que poden atoparse en case calquera forma de enfermidade granulomatosa, independentemente da súa etioloxía.

No caso da tuberculose parece que todas as especies de micobacterias inducen a formación de granulomas, pero só as da especie *Mycobacterium tuberculosis* desencadean a fusión dos macrófagos en células xigantes multinucleadas de Langhans, que non poden fagocitar á bacteria, por iso esta persiste moito tempo nos granulomas.

Terminoloxía
------------

As células xigantes de Langhans recibiron ese nome polo seu descubridor, o patólogo alemán Theodor Langhans (1839–1915).

Non deben confundirse coas células de Langerhans, de nome parecido.

Notas
-----

1. ↑  "Historical reference: giant multinuclear cells in tubercular granuloma". PMID 16405098. PMID 16405098
2. ↑  "Pulmonary Pathology". Consultado o 13-12-2011.
3. ↑  
Lay G, Poquet Y, Salek-Peyron P, Puissegur MP, Botanch C, Bon H, Levillain F, Duteyrat JL, Emile JF, Altare F. Langhans giant cells from M. tuberculosis-induced human granulomas cannot mediate mycobacterial uptake. J Pathol. 2007 Jan;211(1):76-85.
4. ↑  Pritchard J, Foley P, Wong H (2003). "Langerhans and Langhans: what's misleading in a name?". *Lancet* **362** (9387): 922. PMID 13678997. doi:10.1016/S0140-6736(03)14323-1.

Véxase tamén
------------

### Outros artigos

* Célula xigante do corpo estraño
* Célula xigante de Touton

### Ligazóns externas

* MeshName - Langhans+giant+cells
* Histology at ohio-state.edu
* Histology at jhu.edu Arquivado 11 de xullo de 2010 en Wayback Machine.

|  |  |
| --- | --- |
| Control de autoridades | 
* Wd: Q1384119
* MAG: 70508372

 |

|  |  |
| --- | --- |
| Identificadores | 
* MeSH: D015744

 |